Tässä Jerusalem uutiset ja Pekka Sartola.
Hyvää Loppias lauantain iltaa. Vuoden ensimmäisten uutisten aiheita;
Israelin ulkomaantiedustelupalvelu Mossadin päällikkö David Barnea -
on hyväksynyt osaltaan Qatarissa neuvotellun esityksen -
panttivankien vapauttamisesta.
Ehdotus sisältäisi noin 50 panttivangin vapauttamisen -
vastineeksi muutaman viikon kestävästä tulitauosta.
Sotahallitus oli antanut Barnealle luvan jatkaa neuvotteluja -
Qatarin tekemän esityksen pohjalta panttivankien vapauttamiseksi.
Näin Kan-11 median mukaan.
Vielä on epäselvää, miten Hamas suhtautuu esitykseen, -
vaikka ovatkin ilmoittaneet olevansa periaatteessa samaa mieltä, -
mutta vain palaamisesta neuvotteluihin.
Kan-median mukaan muutos merkitsi huomattavaa muutosta -
Hamasin aikaisempaan asenteeseen, sillä aiemmin järjestön kanta oli, -
että ilman pysyvää tulitaukoa ei panttivankeja vapauteta.
Israelin hallituksen mukaan he ovat kuvainnollisesti -
siirtyneet neuvotteluissa pakastimesta jääkaapin kylmimpään hyllyyn, -
kuvaten näin käytävien neuvottelujen monimutkaista luonnetta.
Sotatilahallitus kokoontui viime sunnuntaina -
keskustelemaan panttivankisopimuksesta ja siitä, -
miten Gazaa johdetaan sodan jälkeen.
Neuvotteluja ei edistänyt se, että aivan uuden vuoden ensimmäisinä tunteina -
Hamas ampui 20 rakettia Keski-Israeliin.
Kuolonuhreilta onneksi vältyttiin.
Ainakin 10 Jemenin huthikapinallista kuoli -
Yhdysvaltain laivaston vastaiskussa -
eurooppalaiseen konttialukseen tehdyn hyökkäyksen seurauksena.
US CENTCOMin mukaan huthien hyökkäykset ovat lisääntyneet rajusti -
vain viikon sisällä ja he ovat tehneet jo 24 hyökkäystä -
kansainvälistä merenkulkua vastaan runsaan kuukauden aikana.
Uutistoimisto AFP:n mukaan Yhdysvallat upotti kolme neljästä -
huthien hyökkäysveneestä militanttien tekemän hyökkäyksen aikana -
Maersk-varustamon konttialusta vastaan eteläisellä Punaisella merellä.
Alus oli lähettänyt hätäilmoituksen sen jälkeen, -
kun huthit ampuivat alukseen ja yrittivät nousta sen kyytiin.
Aluksen oma turvaryhmä vastasi tulitukseen -
ja esti ensimmäisen yrityksen.
Paikalle kiiruhtaneet lentotukialus USS Eisenhowerin -
ja USS Gravelyn lähettämät helikopterit saapuivat paikalle, -
jolloin huthit ampuivat myös niitä. Helikopterit vastasivat tuleen, -
upottivat kolme neljästä veneestä ja tappoivat niiden miehistön.
Neljäs vene onnistui pakenemaan paikalta.
Sunnuntainen hyökkäys oli jo toinen, joka kohdistui samaan -
Maersk-varustamon alukseen vain muutaman tunnin sisällä.
Lauantai-iltana alukseen osui ohjus eteläisellä Punaisella merellä -
ja se antoi hätäkutsun. Yhdysvaltojen laivasto alukset vastasivat kutsuun ja -
toinen niistä ampui alas kaksi alukseen suunnattua ballistista ohjusta, -
jotka ammuttiin huthien hallitsemalta alueelta Jemenissä.
Pohjoisella rintamalla on evakuoitu noin 200 000 siviiliä, -
koska Hizbollah on tiivistänyt ohjustulitustaan -
etenkin siviiliasutusten keskuuteen.
Runsas viikko sitten Hizbollahin ampuma panssarintorjuntaohjus -
osui Galilean Igritissä olevaan Pyhän Maria kirkkoon.
Sen seurauksena yksi siviili sai surmansa ja 9 sotilasta haavoittui.
Israelin puolustusministeri Yoav Gallant totesi, -
että konflikti pohjoisessa jatkuu, -
kunnes kaikki evakuoidut asukkaat voivat palata turvallisesti koteihinsa.
Israelin puolustusvoimat ja Magen David Adom ensiapuryhmät -
hoitivat loukkaantuneita tapahtumapaikalla, -
Israelin armeijan mukaan.
Myös toinen panssarintorjuntaohjus ammuttiin alueelle sen jälkeen, -
kun Israelin joukot saapuivat paikalle pelastamaan siviiliuhreja.
Vielä kolmaskin sellainen ammuttiin lähistöllä olevaan Moshan Dovediin.
Pääministeri Netanjahu varoitti Irania ja Hizbollahia -
vastaiskuista, joista ne eivät ole voineet uneksiakaan.
Hän puhui lehdistötilaisuudessa Israelin jatkaessa -
sotilaallista operaatiotaan Hamasin tuhoamiseksi Gazassa.
Samaan aikaan Israelin pohjoinen armeija -
esti useita Hizbollahin iskuja pohjoisrajalla.
Netanjahu antoi ankaran varoituksen Iranille ja Hizbollahille -
ja vahvisti, että Gazan sota voi jatkua kuukausia, -
vaikka Qatarin ehdotusta uusien panttivankien vapauttamisesta -
pyritäänkin toteuttamaan.
"Annamme maamme pohjoisella rajalla raskaita iskuja Hizbollahille ja -
eliminoimme monia terroristeja ja tuhoamme vihollisen voimavarat."
Netanjahu sanoi tiedotustilaisuudessa Tel Avivissa viikko sitten lauantaina.
Hän totesi myös, että Israel pyrkii hillitsemään pohjoisessa -
tilanteen eskaloitumista täysimittaiseksi sodaksi.
Netanjahun mukaan diplomatia olisi paras vaihtoehto -
turvallisuuden palauttamiseksi tälle rajalle, mutta totesi, -
että Israel ei epäröisi toimia Iranin edustajaryhmää -
Hizbollahia vastaan, jos nämä vaihtoehdot epäonnistuvat.
"Olemme hyväksyneet toiminta- suunnitelmat taistelujen jatkamiseksi.
Jos Hizbollah laajentaa sotaa, se tulee saamaan sellaisia iskuja, -
joista se ei ole voinut uneksiakaan ja niin tulee tapahtumaan myös Iranille.
Käytössämme on useita eri tapoja toimia, kunnes saamme palautettua -
pohjoisen asukkaiden turvallisuuden." Netanjahu sanoi.
"Iran on juuri se, joka johtaa pahuuden ja aggression akselia meitä vastaan -
useilla eri rintamilla. Nämä aggressiot eivät ole suunnattu -
ainoastaan Israelia vastaan, vaan koko vapaata maailmaa vastaan.
Toimimme Irania vastaan koko ajan, -
kaikkialla ja kaikin tarvittavin tavoin." Netanjahu sanoi -
kieltäytyessään antamasta yksityiskohtia lausuntonsa tueksi.
Ainakin yksitoista Iranin johtavaa komentajaa kuoli viime viikolla -
Damaskon lentokentän läheisyyteen tehdyssä iskussa.
Syyrialaiset tiedotusvälineet väittivät, että Israel oli kohdistanut iskuja -
etelä-Syyriaan ja Damaskon lähelle kahdessa eri aallossa.
Iranin Vallankumouskaartin Itä-Syyrian komentaja Nur Rashid -
oli eräs kyseisessä ilmaiskussa surmansa saaneista.
Näin kertoi myös Saudi-mediakanava Al-Hadath.
Näin Iranin Vallankumouskaartin komentajien kerrottiin olleen -
lentokentällä tapaamassa Syyrian armeijan ja Hizbollahin edustajia.
Iranin Vallankumouskaartin tiedottaja Sardar Sharif -
kiisti heti seuraavana päivänä raportit, joiden mukaan -
näin moni sen johtajista olisi kuollut kyseisessä ilmaiskussa.
Hänen mukaansa väitteet ovat perusteettomia.
Syyrialaiset tiedotusvälineet väittivät, että Israel olisi tehnyt kyseiset iskut,
sillä Syyrian ilmapuolustus oli aktivoitunut Damaskoksen alueella -
iskujen aikana, sillä ilmaiskut olivat tulleet, heidän mukaansa -
miehitetyiltä, Syyrialle kuuluvilta Golanin kukkuloilta.
Iran on nostanut uraanin rikastusasteen tehostamista -
kolminkertaiseksi kuukauden aikana.
Iran on rikastanut uraania 60% tasoon -
aiemmasta kolmesta kilosta yhdeksään kiloon kuukaudessa, -
ilmoitti Kansainvälinen Atomienergiakomissio raportissaan.
Tällä ilmoituksella on väliä, -
sillä Hamasin hyökkäys Israeliin 7. lokakuuta -
ja sitä seurannut Gazan sota -
ovat lisänneet jännitteitä Yhdysvaltojen ja Iranin välillä.
Tätä taustaa vasten Teheran onkin peruuttanut viime kesän päätöksensä
alentaa rikastumisastettaan osana panttivankien vaihtosopimusta, -
jonka se teki Washingtonin kanssa syyskuussa.
Osana mainittua, viime syyskuussa tapahtunutta -
Iranin ja Yhdysvaltojen välistä panttivankien vaihtosopimusta -
Yhdysvallat suostui vapauttamaan noin 7 miljardin dollarin arvosta -
Iranin omaisuutta, mutta vain humanitaarista kauppaa varten.
Washington jäädytti nämä varat uudelleen -
kuukausi Hamasin Israeliin tekemän hyökkäyksen jälkeen.
Rikastetun uraanin korkeampi määrä vain pahentaa jännitteitä -
sekä Yhdysvaltojen että Israelin kanssa, -
sillä Iranin 60-prosenttisesti rikastetun uraanin varastoista, -
on vain erittäin lyhyt ja helppo askel asetasoon, eli 90 prosenttiin.
Yhdysvaltojen mukaan tämän johdosta -
jännitteet Lähi- ja Keski-Idän alueella kasvavat edelleen, -
ja saattavat laukaista hyvin todennäköisesti kriisin,
sillä Israel ei aio katsoa sivusta kehitystä, -
josta se on varoittanut kansainvälisiä yhteisöjä jo vuosikausia.
Yhdysvaltojen laivaston ja samalla maailman suurin lentotukialus -
USS Gerald R.Ford palaa normaalimpaan toimintaansa -
oltuaan itäisellä Välimerellä, Libanonin aluevesien lähistöllä -
lähes kolme kuukautta.
Kyseessä ei ole sotilaallisesti merkittävä asia, -
sillä Yhdysvalloilla on edelleen erittäin runsaasti -
sotilaallista kapasiteettia alueella ja joustavuutta toteuttaa -
lähes minkälaisia operaatioita tahansa, uutistoimisto ABC kertoi -
lainaten korkeaa yhdysvaltalaista virkailijaa.
Amerikkalaislähteiden mukaan lentotukialuksen -
oli alun perin määrä olla alueella vain kolme kuukautta -
siitä, kun se sijoitettiin sinne Hamasin Israeliin tekemän verilöylyn jälkeen.
Tarkoitus oli nostaa usean rintaman sodan kynnys riittävän korkealle, -
jotta Iran ja sen liittolaiset ymmärtä- vät olla liittymättä mukaan sotaan.
ABC Newsin mukaan Yhdysvaltain sotilaallista läsnäoloa alueella -
tehostetaan edelleen risteilijöiden ja ohjushävittäjien sijoittamisella -
Välimerelle ja on myös hyvä tiedostaa, että toinen lentotukialus, -
USS Eisenhower on itse asiassa melko lähellä, Punaisella merellä -
turvaamassa kauppamerenkulkua ja rajoittamassa Iranin tukemien -
huthien yrityksiä sekaantua Gazan sotatilanteeseen.
Viime viikolla Yhdysvaltain ulkoministeri Antony Blinken -
hyväksyi suuren erän tykistönammuksia -
sekä niihin liittyvien varusteiden myynnin Israelille.
Ilmoitus saattaa vauhdittaa Qatarin tulitaukoesityksen toteutumista.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle ja koko Lähi-itään.
Uskomme ja toivomme, että jaksatte olla mukana -
alkaneenkin vuoden aikana, sillä vain teidän tukenne -
mahdollistavat tämän ohjelman tuottamisen.
Oikein siunattua alkanutta uutta vuotta 2024. Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen jatkuvan, voit tukea sen toimittamista -
soittamalla numeroon 0600-02030. Puhelun hinta on noin 13 euroa.
Voit myös käyttää ruudulla näkyvää tilinumeroa.
Muista mainita viite: 9577 ja saajana: Ristin Tuki ry.
Jumala siunaa heitä, jotka siunaavat Israelia tälläkin tavoin.
Kiitos lahjastasi.
Tekstitys: TV7